
              Qeveria –Vlada-Government 

Ministria e Mbrojtjes
                                                  Ministarstvo Odbrane  /  Ministry of Defense 

Drejtoria e Burimeve Njerëzore/Direktorat Ljudskih Resurs/Human Resources Directorate
Duke bazuar në nenin 5 të Ligjit Nr. 06/L-122 për Ministrinë e Mbrojtjes së Republikës së Kosovës, nenin 6 të Ligjit Nr.06/L-124 për Shërbim në Forcën e Sigurisë së Kosovës, si dhe nenin 11, paragrafi 4 i   Rregullores Nr.03/2020 për Rekrutim në FSK, Rregulloren Nr.01/2021 për Ndryshimin dhe Plotësimin e  Rregullores Nr.03/2020 për Rekrutim në FSK  si dhe duke pasur për bazë ofertën nga Republika Federale e Gjermanisë, Ministria e Mbrojtjes shpall: 
K O N K U R S  I  B R E N D SH Ë M
Ministria e Mbrojtjes bën pranimin e kadetëve të cilët do të studiojnë në;
-Republika Federale e Gjermanisë;

· Dy (2) kandidatë për specializim në Polici Ushtarake;
· Një (1) kandidat për specializim në IT ushtarake;
· Një (1) kandidat për  specializim në Logjistikë dhe;
· Një (1) kandidat për specializim në Këmbësori.
PROCEDURAT E APLIKIMIT DHE PËRZGJEDHJES PËR SHKOLLIM NË INSTITUCIONET USHTARAKE TË REPUBLIKËS FEDERALE TË GJERMANISË
Kandidati që aplikon për shkollim në institucionet ushtarake të Republikës Federale të Gjermanisë duhet:

· Të kenë zotësi të plotë për të vepruar;

· Të kenë ketë përfunduar nivelin e studimeve Bachelor;

· Të ketë aftësi të nevojshme shëndetësore dhe fizike për vendin e shërbimit;

· Të mos jenë të dënuar për vepra penale me vendim të formës së prerë;

· Të kenë figurë të pastër dhe të mos kenë probleme dëbimi nga shtetet tjera;

· Të jetë i moshës 18 - 30 vjeçarë në datën e aplikimit;
· Të ketë gjatësi trupore jo më pak se 165 cm për meshkuj dhe 160 cm për femra.
· Gjuha angleze ( e deshirueshme)
· Të mos kenë tatuazhe në fytyrë, qafë dhe parakrah nga pjesa e bicepsit e deri te gishtat e dorës duke përfshirë edhe pirsingun; (Kandidatët të cilët bartin tatuazhe në fytyrë, qafë dhe parakrah nga pjesa e bicepsit e deri të gishtat e dorës duke përfshirë edhe pirsingun, në rast përzgjedhje janë të obliguar të bëjnë heqjen e tyre paraprakisht në afatin kohor; deri në fillimin e shkollimit për kadet, në të kundërtën do të diskualifikohen);
· Nuk kanë të drejtë aplikimi kandidatët të cilët kanë ose kanë pasur statusin e kadetit të FSK-së në qendrat e studimeve ushtarake brenda apo jashtë vendit.
Testet që aplikohen për pranim në institucionet ushtarake të Republikës Federale të Gjermanisë: 

· Testi fizik; 

· Testi i inteligjencies dhe testi i njohurive të përgjithshme:

· Intervista;

· Kontrolli mjekësor; 
· Kursi i gjuhës gjermane në KDS. 

Dokumentet e nevojshme për aplikim:

· Diploma universitare:
· Ekstrakti i lindjes (jo më të vjetër së gjashtë (6) muaj);

· Certifikata nga gjykata që nuk është i dënuar dhe që nuk është nën hetime,

· Vërtetimi nga Policia e Kosovës për të kaluarën e tyre penale  (dokumenti te jete i nxjerrë brenda afatit të konkursit); 

· Kopje të letërnjoftimit apo pasaportës;

· Foto portret 4x4 për aplikim ( elektronike); 

· Dëshmi për kualifikime tjera (nëse posedon).

· Dokumenti i zotësisë së veprimit. 

Shënim: 
Shkollimi ne kurset e organizuara nga institucionit e Republikës Federale të Gjermanisë realizohet në gjuhen gjermane dhe pjesëmarrja në to është e kushtëzuar me kalimin e suksesshëm të kursit të gjuhës gjermane te organizuar nga KDS/FSK.
E drejta në ankesë
· Të drejtën e ankesës e ka çdo kandidatë pas marrjes së rezultateve të çdo faze të testimit përkatës. E drejta për ankesë aplikohet për të gjitha llojet e testimit ku është përgjegjës FSK-ja dhe nuk aplikohet për llojet dhe fazat e testimit të vendosura nga akademitë e vendeve pritëse.
· Rezultatet publikohet në ueb-faqen e Ministrisë së Mbrojtjes dhe FSK dhe kandidatet e eliminuar kanë të drejtë ankese brenda afatit 2 ditor. Afati i ankesës rrjedh ditën pasuese pas publikimit të rezultatit.

KUSHTET TJERA: 

· Për t’u marrë në konsideratë gjatë aplikimit, diplomat e fituara jashtë Republikës së Kosovës, duhet t’i nënshtrohen procesit të njohjes nga Ministria e Arsimit, Shkencës dhe Teknologjisë.

· Përzgjedhja për kadetë është e kushtëzuar me kalimin e suksesshëm të procesit të verifikimit të pastërtisë së figurës. Mos kalimi me sukses i pastërtisë së figurës paraqet shkak për ndërprerjen e kontratës së shkollimit në çdo kohë.
· Kandidatët e përzgjedhur për kadetë, do të nënshkruajnë kontratën e shkollimit me  FSK-në, me të cilën përcaktohen obligimet që ata do të marrin si kadetë të FSK-së, si mbajtja e standardeve të larta të shkollimit akademik, gjendjes fizike, sjelljes dhe disiplinës etj. Mospërmbushja e obligimeve të parapara me kontratë në cilido vit të shkollimit do të rezultojë me humbjen e statusit të kadetit. 
· Pjesëtarët e FSK-së, në rast të përzgjedhjes për kadetë të FSK-së, nënshkruajnë kontratën e shkollimit për kadetë dhe marrin statusin e kadetit, duke përfshirë edhe pagën e kadetit.
Afati i konkurrimit;

· Konkursi i rekrutimit për kadetë do të jetë i hapur prej 13.12.2022 deri më 27.12.2022.

Si të aplikoni; 

Aplikimi dhe njoftimi për kadet te FSK-së është online  në adresën  https://rekrutimi.fsk-rks.org//si dhe  njoftimi për shpalljen e konkursit munde ta shikoni edhe në ëeb faqen e MM-së, https://mod.rks-gov.net, ku gjendet shpallja e konkursit. Kandidatët plotësojnë formularin e aplikimit online https://https://rekrutimi.fsk-rks.org//dhe bashkëngjisin të gjitha dokumentet tjera të kërkuara nga ky formular. Kandidatet kanë të drejtë të aplikojnë deri në ditën e fundit të përmbylljes së konkursit. Për informata plotësuese, mund të kontaktoni në nr. tel. 038- 603-355/199. 
Ministria e Mbrojtjes dhe FSK-ja ofron trajtim të barabartë për të gjithë pjesëtarët e FSK-së dhe mirëpret aplikacionet e tyre, pa dallim nga përkatësia etnike apo gjinore.

